આ ઘટના એ સમયે બની, જ્યારે ઓસ્ટ્રેલિયાની બીજી ઈનિંગની 54મી ઓવર નાંખવામાં આવી રહી હતી. આ દરમિયાન અશ્વિનના એક દડા પર જોશ હેઝલવુડનો કેચ ગલીમાં ઊભેલા મુરલી વિજય તરફ ગયો. વિજયે આ કેચ પકડી ઉજવણી કરવાનું શરૂ કરી દીધું અને આખી ટીમ ઈન્ડિયા ઓસ્ટ્રેલિયાની ઈનિંગ પૂરી થયાની ઉજવણી કરવા લાગી. જોકે, મેદાન ઊભેલા અમ્પાયર એ વાતને લઈને ચોક્કસ ન હતા કે વિજયે આ કેચ યોગ્ય રીતે પકડ્યો છે. અમ્પાયરે આ કેચની યોગ્યતા ચકાસવા માટે ત્રીજા અમ્પાયરની મદદ લીધી અને આ ડિસિઝન હેઝલવુડના પક્ષમાં ગયું.